Steganografia digjitale

## Histori e shkurtë rreth steganografisë 
Shënimet e hershme të ***steganografisë*** ishin nga historiani grek Herodoti në kronikat e tij të njohura *Historitë* që datojnë nga vitet 440 P.K. Herodoti shënoi dy tregime rreth teknikave të ***steganografisë*** gjatë kësaj kohe në Greqi.  E para tregon që mbreti Darius nga Susa i preu flokët e njërit prej të burgosurve të tij dhe shkruajti një mesazh sekret në lëkuren e tij.  Kur flokët e të burgosurit u rritën ai ishte dërguar tek dhëndëri i mbretit Aristogoras në Miletus duke mos u vërejtur mesazhi i shkruajtur.

Tregimi i dytë gjithashtu i paraqitur nga Herodoti tregon se një ushtar i nevoitej të dërgojë një mesazh në Spartë për të treguar që xerxët mendonin të pushtojnë Greqine.  Mediumi i shkruarjes ishte teksti i shkruajtur në një pllakë të mbuluar me dyll.  Ushtari e largoi dyllin prej pllakës, e shkruajti mesazhin sekret në dru që ndodhet nën pllakë, e rimbuloi pllakën me dyll duke e bërë të dukej si pllakë e zbrazët dhe e dërgoi dokumentin duke mos u zbuluar fare.  Gjatë kohës së Luftës së Parë dhe të Dytë botërore, filloi rritje më e madhe e rëndësisë së steganografisë.

## Çka është steganografia digjitale dhe pse është e rendësishme ? 
***Steganografia digjitale*** është art dhe *shkencë e komunikimit* e cila në një mënyrë e fshehë ekzistencën e komunikimit.Fjala Steganografi është me origjinë nga greqishtja *steganos* që do të thotë mbulesë ose mbrojtje dhe*graphia* që do të thotë shkrim.
Qëllimi i steganografisë është që të fshehë mesazhet brenda mesazheve që nuk e dëmtojnë atë, në mënyrë që të mos e lejojë sulmuesin të zbulojë që ka mesazhe tjera në të.

Në *botën digjitale* ***steganografia*** është e nënkuptuar të mbrojë informacionin nga palët e padëshiruara.

***Steganografia digjitale*** sot mund të përdoret në një sasi të madhe të të dhënave në *botën digjitale*.  Formatet e të dhënave më të njohura që përdoren janë : *.bmp, .doc, .jpeg, .gif, .mp3, .txt dhe .wav*.

Këto formate janë të njohura gjithashtu përshkak se teprica (*redudanca*) e të dhënave mund të largohet prej tyre dhe të zëvendësohet me një mesazh të fshehtë.  
Teknologjitë e steganografisë janë pjesë e rëndësishme e sigurisë dhe privacitetit në sistemet e hapura siç është Interneti.

Steganografia gjithashtu mund të përdoret për të fshehur të dhënat e rëndësishme brenda një file-i tjetër ashtu që vetëm palët e nënkuptuara që e marrin mesazhin e dinë që ekziston një mesazh sekret në të.

Për të shtuar shtresat e sigurisë dhe për të larguar problemet sikurse është *kriptimi përballë ligjit* është praktike të përdoren së bashku Kriptografia dhe Steganografia.

Përdorimi i këtyre së bashku ofron më shumë privacitet për çdo lidhje dhe komunikim në sistemet e hapura.  Ka terme të ndryshme që mund ta definojmë ***steganografinë digjitale***.  Mund të themi gjithashtu se ***steganografi digjitale*** është edhe fshehja e informatës në një informatë tjetër.

## Metodat e kodimit të steganografisë digjitale 
Steganografia digjitale mund të arrihet me metoda te ndryshme por më të njohurat janë :
* Kodimi i mesazhit sekret në tekst
* Kodimi i mesazhit sekret në imazh(fotografi)
* Kodimi i mesazhit sekret në audio

* Kodimi i mesazhit sekret në tekst
Kodimi i mesazhit sekret në tekst mund të jetë çështje që kërkon prova.  Kjo është pasi që tekst file-at kanë një sasi shumë të vogël të *redudancës* (tepricës) së të dhënave për ta zëvendësuar me një mesazh sekret.  Një pengesë tjetër është që *steganografia* e bazuar në tekst lehtë mund të ndryshohet nga palët e padëshiruara vetëm duke e ndryshuar tekstin ose riformatizuar tekstin në forma tjera(prej .TXT në .PDF).  Ka metoda të ndryshme që mund të krijohet *steganografia* e bazuar në tekst.

Njëra prej metodave është kodimi me **zhvendosje të rreshtit** që përfshin zhvendosjen e çdo rreshti të tekstit vertikalisht poshtë ose lart nga së paku 3 centimetra.

**Kodimi me zhvendosje të fjalës** punon në mënyrë të njëjtë siç punon kodimi me zhvendosje të rreshtit, vetëm se përdoren hapësirat horizontale në mes fjalëve për ta barazuar një vlerë për mesazhin e fshehtë.  Kjo metodë e kodimit është më pak e dallueshme për ta deshifruar.

Një kodim tjetër përfshin kodimin e mesazheve brenda **tekstit të formatizuar** duke ndryshuar vetitë e tekstit siç është gjatësia vertikale/horizontale e shkronjave siç janë b, d, T etj.  Kjo është metoda më e vështirë që mund të përdoret për kodimin e mesazhit sekret.
* Kodimi i mesazhit sekret në imazh (fotografi)
Kodimi i mesazheve sekrete në imazhet digjitale është njëra nga metodat me përdorim më të gjerë prej të gjitha metodave në *botën digjitale*.  Gati çdo *plaintekst* (tekst i thjeshtë), *ciphertekt* (tekst i shifruar), *imazh* dhe ndonjë mjet tjetër i komunikimit(media) që mund të kodohet brenda një bit stream mund të fshehet në një imazh digjital.  Me vazhdimin e rritjes së grafikave në kompjuterat e sotëm dhe kërkimeve për ta vendosur steganografinë e bazuar në imazh, kjo fushë vazhdon të zgjerohet me hapa të shpejtë.  Me përdorimin e imazheve për steganografi, file-at e imazheve 8-bit dhe 24-bit për pixel janë të zakonshme.  Të dyja kanë përparësitë dhe të metat e tyre.

**Imazhet 8-bit** janë një format i madh për t’u përdorur përshkak të madhësisë së vogël të tyre.  Pengesë është që vetëm 256 ngjyrat e mundshme mund të përdoren të cilat mund të jenë një problem potencial gjatë kodimit.  Zakonisht paleta e ngjyrës gri përdoret kurr merren imazhet 8 bit siq është (.GIF) pasi që ndryshimi gradual në ngjyrë do të jetë vështirë për tu zbuluar kur imazhi ka qenë i koduar me mesazh sekret.

**Imazhet 24-bit** ofrojnë më shumë fleksibilitet kur përdoren për steganografi.  
Numër i madh i ngjyrave që përdoren(mbi 16 milion), e bëjnë më të vështirë zbulimin e mesazhit sekret që është koduar.  Përparësi tjetër është se sasi më e madhe e të dhënave të fshehura mund të kodohen brenda imazheve digjitale 24-bitëshe krahasuar me imazhet 8-bitëshe.  Pengesë e imazheve 24-bit është madhësia e tyre e madhe (zakonisht në MB) që i bën më të dyshueshme se sa imazhet më të vogla 8-bit (zakonisht në KB) kur dërgohen në një sistem të hapur siç është Interneti.
* Kodimi i mesazhit sekret në audio
Kodimi i mesazheve sekrete në audio është gjithashtu një metodë që përdoret në steganografi.  Para se të zgjedhet teknika e kodimit për audio shqyrtohen dy koncepte.  Ato janë : *formati digjital i audios dhe mediumi transmetues*.

Tri *formatet digjitale* të audiois janë : *kuantizimi mostër, shpejtësia e përkohshme e mostrimit dhe mostrimi përceptual* (i dukshëm).

Ka tri metoda të njohura ë përdoren për fshehjen e të dhënave brenda audios.  Ato janë : kodimi i bitit të ulët, kodimi i fazës dhe spektri shpërndarës.

**Kodimi i bitit të ulët** vendos të dhënat sekrete brenda bitit më pak të rëndësishëm (LSB) të file-it audio.  Kapaciteti i kanalit është 1KB për sekond për kilohertz (44 kbps për një sekuencë mostruese 44 KHz).  Kjo metodë është e lehtë të inkorporohet por është shumë e dyshimtë në humbjen e të dhënave të duhura në zhurmën e kanalit.

**Kodimi i fazës** zëvendëson fazën e një segmenti fillestar të audios me një fazë referente që paraqet të dhënat e fshehura.  Kjo mund të mendohet si një lloj kriptimi për sinjalin audio duke përdorur transformimin direkt Furie, që është një algoritëm i transformimit për sinjale audio.

**Spektri shpërndarës** kodon audion gati mbi spektrin e frekuencës hyrëse.  Kjo teknikë transmeton audion në frekuenca të ndryshme të cilat ndryshojnë varësisht nga spektri shpërndarës që përdoret.  Kjo teknikë është më e sigurta që përdoret për dërgimin e të dhënave të fshehta përmes audios.

## Shiko edhe 
# RSA Algoritmi
# HASH Algoritmi
# Nenshkrimet Digjitale
# Enkriptimi Simetrik

## Referimet